Diari Oficial de la Generalitat Valenciana


Sumari del DOGV 4060, del 08-08-2001 (2001/7032)

ACORD de 29 de gener de 1998, de la Comissió Territorial d'Urbanisme de València, relatiu a l'aprovació definitiva de la modificació núm. 3, Supressió de Vial, de les Normes Subsidiàries de Cárcer.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4060

Data del DOGV
:   08-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7032


Data del document
:   29-01-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Càrcer
    * pla d'urbanisme

ACORD de 29 de gener de 1998, de la Comissió Territorial d'Urbanisme de València, relatiu a l'aprovació definitiva de la modificació núm. 3, Supressió de Vial, de les Normes Subsidiàries de Cárcer. [2001/7032]
  
La Comissió Territorial d'Urbanisme de València, en sessió de 29 de gener de 1998, va adoptar el següent acord:
  
Vist l'expedient remés per l'Ajuntament de Cárcer, referit a la modificació núm. 3, Supressió de Vial, de les Normes Subsidiàries, i de conformitat amb els següents:
  
Antecedents de fet
  
Primer. El projecte presentat es va sotmetre a informació pública mitjançant acord del ple de l'Ajuntament en sessió de 21 de novembre de 1997. Després del pertinent període d'informació pública, en el qual no es van presentar al·legacions, es va aprovar provisionalment pel mateix òrgan amb data 20 de gener de 1998. L'expedient complet va tindre entrada en el registre de la Comissió Territorial d'Urbanisme de València amb data 21 de gener de 1998.
  
Segon. El projecte consta de memòria justificativa i plans d'informació i d'ordenació.
  
Tercer. L'objecte de la modificació és doble: d'una banda, es tracta la supressió d'un tram del c/ de Sevilla, en aquests moments ni urbanitzat ni obert, que va des de la ronda nord fins al c/ de Buenos Aires, amb l'objecte d'unir els equipaments núm. 8 (esportiu) i núm. 9 (educatiu); i, d'una altra, es canvia la qualificació de l'equipament núm. 8, que passa de ser esportiu a educatiu, i l'objectiu final és constituir un únic solar a fi de permetre l'execució d'un Institut.
  
Quart. Cárcer té les normes subsidiàries aprovades definitivament per la Comissió Provincial d'Urbanisme amb data 28 de març de 1984, i s'han tramitat fins a la data dues modificacions puntuals que no incideixen en l'àmbit de què ara ens ocupa.
  
Cinqué. La Comissió Informativa de la Comissió Territorial d'Urbanisme de València, en sessió de 26 de gener de 1998, va emetre informe relatiu al projecte que ens ocupa, i es compleix així el que es preceptua en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta de conformitat amb el que estableix l'article 38, per remissió de l'article 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. La documentació tècnica està completa a l'efecte del compliment del que preceptua l'article 27 de la Llei Reguladora de l'Activitat Urbanística.
  
Tercer. La present modificació es justifica per la necessitat d'obtenir un solar de superfície superior a 10.000 m2 a fi d'edificar un Institut, i s'acredita que el vial que ara se suprimeix no forma part de la xarxa viària estructural, ja que, a pesar de la supressió d'aquest, hi ha altres elements viaris que poden suplir a la perfecció les funcions que poguera realitzar en un futur el dit element de la xarxa viària.
  
Quart. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei Reguladora de l'Activitat Urbanística.
  
La modificació no suposa augment d'aprofitament lucratiu privat o desafectació de sòl de destinació pública, per la qual cosa no procedeix preveure les mesures de compensació necessàries per a mantenir la proporció i la qualitat de les dotacions públiques previstes, d'acord amb el que estableix l'article 55.3 de la Llei Reguladora de l'Activitat Urbanística.
  
Per tot això no s'observen obstacles per a l'aprovació, sempre que es prevegen els distints tràmits administratiu.
  
Cinqué. La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva de les normes subsidiàries ?i de les seues modificacions- de municipis de menys de 50.000 habitants, de conformitat amb el que disposa els articles 55.1 i 38.3, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot allò que s'ha exposat anteriorment, la Comissió Territorial d'Urbanisme de València, en sessió de 29 de gener de 1998, acorda aprovar definitivament la modificació núm. 3, Supressió de Vial, de les Normes Subsidiàries de Cárcer.
  
L'Ajuntament de Càrcer haurà de notificar el contingut del present acord a tots els particulars interessats en l'expedient de referència.
  
Contra la present resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció de la present notificació.
  
Tot això sense perjudici que es puga exercitar qualsevol altre recurs que s'estime oportú.
  
Valpència, 29 de gener de 1998.- El secretari de la Comissió Territorial d'Urbanisme: José Manuel Palau Navarro.